### Beslutning

Godkendt.

For stemte A, B, C, F, O, V, Ø og Kalundborg-listen

Imod stemte Frit Borgerligt Fællesskab.

Afbud: Richard Bruun

### Sagsfremstilling

## Resume og sagens baggrund

Der er afsat i alt 21,15 mio. kr. på investeringsoversigten til at etablere et springcenter i Høng. Der blev frigivet 1,0 mio. kr. på Kommunalbestyrelsens møde den 24. april 2024. Der blev ligeledes frigivet 2,0 mio. kr. på Kommunalbestyrelsens møde den 25. juni 2025. Dermed udgør restrådighedsbeløbet 18,15 mio. kr. Der skal træffes beslutning om at give en anlægsbevilling på 13,347 mio. kr. til opførelsen af et springcenter i Høng finansieret af restrådighedsbeløbet.

## Indstillinger

Direktøren indstiller, at der gives en anlægsbevilling på i alt 13,347 mio. kr. finansieret af rådighedsbeløbet i 2025 til opførelsen af et springcenter i Høng.

## Behandling

Teknik- og Miljøudvalget, Økonomiudvalget, Kommunalbestyrelsen.

Sagsfremstilling

På investeringsoversigten er der i årene 2024, 2025 og 2026 afsat i alt 21,15 mio. kr. til at etablere et springcenter i Høng. Springcentret skal etableres i samarbejde med Høng Gymnastikforening.

Der søges nu om en anlægsbevilling på 13,347 mio. kr. finansieret af rådighedsbeløbet i 2025 til opførelsen af et springcenter i Høng.

## Økonomiske konsekvenser

Der er et restrådighedsbeløb i 2025 på 13,347 mio. kr. til at etablere et springcenter i Høng.

Restrådighedsbeløbet vil herefter udgøre 0 kr. i 2025 og 4,8 mio. kr. i 2026.

[adresse] bemærkninger er indarbejdet i sagen.

## Teknik- og Miljøudvalgets møde den 9. oktober 2025:

Anbefales.

Mogens Hansen (Frit Borgerligt Fællesskab) stemmer imod.

## Administrationens tilføjelse den 14. oktober 2025:

I budgetaftalen for 2026 - 2029 er der i U19 afsat yderligere 7,0 mio kr. i 2026 til springcenter Høng. Dermed er restrådighedsbeløbet 11,8 mio. kr.

### Sagens forløb

22/10/2025 Økonomiudvalget

Anbefales

Mogens Hansen (Frit Borgerligt Fællesskab) stemmer imod.